ຣັດເຊຍ ປະນາມ ການຂົ່ມຂູ່ ຂອງປະເທດ ຕາເວັນຕົກ ທີ່ຈະລົງໂທດຕົນ ໜັກຂຶ້ນອີກ 
ທ່ານ Lavrov ໄດ້​​ເອີ້ນ​ການ​ຂົ່ມຂູ່​ເຫຼົ່າ​ນັ້ນ ວ່າ ​ເປັນຄວາມ​ພະຍາຍາມ​ເພື່ອ “ຫັນເຫຄວາມ​ສົນ​ໃຈ” ໄປຈາກຄວາມຈຳເປັນ ​ທີ່​ຈະຕ້ອງໄດ້​ປະຕິບັດ​ຕາມຂໍ້ຕົກລົງຢຸດ​ຍິງ
ຣັດເຊຍເຕືອນບັນດາປະເທດຕາເວັນຕົກ ໃນການວາງມາດຕະ ການລົງໂທດເພີ້ມຕື່ມອີກຕໍ່ມົສກູ ໂດຍກ່າວວ່າ ເປັນການຂົ່ມຂູ່ ທີ່ສະແດງໃຫ້ເຫັນວ່າ ບັນດາປະເທດຕາເວັນຕົກແມ່ນຂັດຄ້ານ ຕໍ່ການສືບຕໍ່ປະຕິບັດຂໍ້ຕົກລົງຢຸດຍິງ ໃນພາກຕາເວັນອອກ ຂອງຢູເຄຣນນັ້ນ ທັງສະຫະລັດ ແລະ ຜູ້ນຳຈາກຢູໂຣບຈຳນວນນຶ່ງ ໄດ້ຂົ່ມຂູ່ວ່າ ຈະວາງມາດຕະການລົງໂທດທີ່ໜັກຂຶ້ນກວ່າເກົ່າຕໍ່ຣັດເຊຍ ຖ້າ ປະເທດດັ່ງກ່າວ ບໍ່ຢຸດຕິສະໜັບສະໜຸນ ພວກແບ່ງແຍກດິນແດນ ນິຍົມຣັດເຊຍ ໃນພາກຕາເວັນອອກຂອງຢູເຄຣນ ລັດຖະມົນຕີຕ່າງປະເທດຣັດເຊຍ ທ່ານ Sergei Lavrov ໃນວັນພະຫັດມື້ນີ້ ໄດ້ເອີ້ນ ການຂົ່ມຂູ່ເຫຼົ່ານັ້ນ ວ່າ ເປັນຄວາມພະຍາຍາມເພື່ອ  ໄປຈາກ ຄວາມຈຳເປັນ ທີ່ຈະຕ້ອງໄດ້ປະຕິບັດຕາມເງື່ອນໄຂຕ່າງໆ ຂອງຂໍ້ຕົກລົງຢຸດຍິງ ຊຶ່ງຫາ ກໍໄດ້ເລີ້ມຕົ້ນດຳເນີນ ປະຕິບັດກັນມາ ທ່ານ Lavrov ກ່າວ ຢູ່ທີ່ກອງປະຊຸມຖະແຫລງຂ່າວ ວ່າ ກອງທັບຢູເຄຣນ ໄດ້ລາຍງານວ່າ ການໂຈມຕີຂອງພວກກະບົດ ໄດ້ຫລຸດລົງພາຍໃນ 3 ມື້ ທີ່ຜ່ານມາ ແຕ່ວ່າໃນວັນພະຫັດມື້ນີ້ ໄດ້ເຕືອນອີກວ່າ ພວກແບ່ງແຍກດິນແດນນິຍົມຣັດເຊຍ ຍັງສືບຕໍ່ໂຈມຕີເປົ້າໝາຍຕ່າງໆຂອງລັດຖະບານ ລວມທັງ ຢູ່ໃນເຂດຊານເມືອງ ຂອງເມືອງທ່າ Mariupol ນຳດ້ວຍ